
VOORWOORD 


Apreciable lectores, 


Despues di e salida di e promer edicion di e revista di 
Centro di Bario Noord a keda claramente demonstra 
cu e tabata algo cu hopi tempo nos pueblo tabata 
mester.E bon comentarionan cu nos a haya ta estimu- 
Jo pa nos sigi cu nos ideal. Informa pueblo mas tanto 
di e posibilidadnan y actividadnan di nos Centro di 
Bario. Den è promer edicion ya caba pueblo por a lesa 
algo tocante nos actividadnan. Nos ta aprecia si pue- 
blo asisti na tur. Por ehempel:na Februari tabatin un 
forum politico masha interesante. Pueblo por a sinja 
conoce nos lidernan politico mas mihor. Na un ma- 
nera masha claro nan a splica e idealnan y e program- 
ma di nan partido. Hopi hende tabata presente pero 

ainda por a bini mas. | 

E luna aki nos lo tin uno mas. E lo bay riba e struc- 
tura estatal di Antillas. Boso lo haya un splicacion to- 
cante Status Aparte y Federacion. Corda bin cu boso 
preguntanan. 

E curso di cosemento tambe ta drei basta bon. Sorto 
di cursonan asina ta bon pa tur amanan di cas y futuro 
amanan. Y no solamente pa eseynan, pero pa tur mu- 
cha muhernan habil cu kier juda nan mes y nan hen- 
denan den e tempo carisimo aki. Ainda tin lugar pa 
boso. 

Muy pronto lo cuminsa e curso di cushinamento. A- 
trobe algo masha, masha util. No laga di asisti. No lu- 
bida: amor ta drenta door di stoma. Asina nos por 
menciona algun di e tanto actividadnan. E caballero- 
nan por train barbell tru dialuna, diaranzon y diabier- 
ne na St. Annaschool. Un oportunidad unico pa train 

bao di guia experto di Sr. Theo Bareño. E muchanan 
por train volley y tennis. 

Ping - pong ta un deporte masha hopi gusta mes den 
nos pueblo. 

Muy pronto e biblioteca di Centro di Bario lo keda 
completamente cla y lo ta habri pa tur hende. Otro 
bon oportunidad pa nos estudiantenan y pa tur esnan 
cu kier progresa. No lubida cu tur hende ta bonbini. 
Manera nos president a bisa dia di apertura: 

For di Ponton te na Malmok, di Catiri te.Pos Abao. 
Den nos trabao nos tin judansa experto di tres stagai- 

res un ta studia na Hulanda. E luna cu a pasa un di 
nan, Srta. Amy lasten a bay laga nos pa continua su 

estudio na Sociale Academie na Breda. Nos ta dese- 

ele tur exito y cu pronto e lo regresa serca nos. Den e 

numero aki el ta tuma despedida di pueblo di Noord. 


CENTRO DI BARIO NOORD 


FUNDACION PA STIMULA DESAROYO SPIRITUAL; SOCIAL Y CULTURAL DI NOORD 
NOORD 74 — P.O.B. 322 — TEL: 4658 — ARUBA 


Den e promer edicion a sali un concurso: Ken tin < 
mihor nomber pa e revista aki. Door di fout di im- 
prenta e no a sali cla. P" esey nos kier a pone un biaha 
mas pa duna tur hende un oportunidad. Manda bo 
formulier aden cu un nomber representativo pa nos 
revista promer cu fin di Maart. 

Comentario tocante nos revista lo ta altamente apre- 
cia y si tin algun hende cu kier scirbi algo den e revista 
tambe ta welkom. Pero no lubida: algun hende cu no 
a hayaie promer edicion ainda por pasa libremente na 
Centro di Bario y reclama uno. 

Cu te awor tur hende por haya un exempler por nada 
na kende nos ta masha agradecido. Ojala nan por sigi 
coopera cu nos. 


INHOUD 


Voorwoord 
Ingezondenstuk 


E organiaacion di e bibliotheek di 

Curso di cushinamento....................... eene IAS 3 
E Bl O ATE RARO isiestieli 
Forum Politico 

EOhubato MAME. sede See ecooosesee e lee e 5 
E forum politico di 24 di Februari 75..........-6-7-8-9 


Deportivo Nacional a promove pa hoofdklasse — 11 
Aktie op Áruba 





COMISHON DI REVISTA : 


Martin Flanegien 
Elsa Coffi 
Mayens Tromp 


INGEZONDEN - 
STUK 


Mi kier a introduci mi mes, maske e momento cu pue- 
blo di Noord ta lesando esaki, lo mi no ta na Aruba 
mas. Mi ta studiando na un sociale akademie na Hu- 
landa pa sociaal werkster. Ya cu mi kier bin traha aki 
na Aruba back, ora mi ta cla mi a bin corr: UN a parti 
di mi praktijk na Aruba, na C.B.N. Mi tin cu bisa cu 
mi praktijk aki tabata hopi bon. Mi a hanja tur sorto 
di cooperashon di direktiva di C.B.N. y pueblo di 
Noord, ora mi tabatin nesesidad di dje. 

Mi a conoce e pueblo di Noord, como un pueblo cari- 
ñoso y cla pa juda. Ta duel mi si, cu pa motivo cu mi 
tempo aki na Aruba ta cortico 6 luna so, mi no por 
tabatin mas contacto cu nos norteronan. 

Pero un diallo mi ta back aki na Aruba, y podise ta 
possibel pa mi continua mi trabao na Noord, huntu 
cu bosonan. 

Tin poco hende, manera direktiva di C.B.N. cu ta tra- 
ha den nan tempo liber, asina hopi y duro pa nan ba- 
rio. Esaki tin cu wordo applaudi. 

Meskos cu:tur caminda na Aruba, Noord tambe tin 
problema den su bario, manera casnan y cayanan na 
mal estado, hendenan cu no tin suficiente entrada fi- 
nanciera etc. 

Mi tin confiansa den e pueblo di Noord, cu trahando 
huntu cu C.B.N., e por logra di drecha e situacion 
den Noord mas tanto posibel 

Di e oportunidad aki mi kier hasi uso tambe, pa des- 
pidi di pueblo di Noord. Mi ta desea tur Norteño, 
hopi prosperidad y exito den nan bida personal y 
conjuntamente cu otro, pa den futuro, Noord lo ta un 
bario mas sano cu ta posibel. Ta sigur cu ora mi ta na 
Hulanda bek, lo mi no lubida Noord asina fasil. 





AMY LASTEN' 


kk 


MI TA HANJA 

UN BON NOMBER PA E REVISTA DI CEN- 
TRO DI BARIO NOORD. 

Nomber : 

Adres : 

Edad : 


Corta e formulario aki ( of scibiele over) y man- 
de prome cu 12 di April na Centro di Bario 
Noord. No lubida di scibi bo nomber y adres 


aserca. 





E ORGANISASHON DI E 


BIBLIOTHEEK DI 
CENTRO DI BARIO NOORD 


Manera boso tur sa caba, cu aña pasa C.B.N. a pidi na 
henter e pueblo di Aruba, entre otro via: radio, ko- 
rant, television, y tambe den misa, cu tin buki y cu no 
ta haci uso di nan,, por ofrece C.B.N. nan, pa asina 
C.B.N. por lanta un bibliotheek. 

Asina a bira cu C.B.N. a hanja bastante buki, cu e por 
a hanja un bibliotheek. Pero te ainda e bibliotheek no 
a habri, pasobra nos mester organise promer. Door cu 
nos no sa nada con pa organisa un bibliotheek nos a 
dicidi di bai busca imformashonnan tokante esaki. 
Aña pasa un grupo di 4 mucha muher a bai na e open- 
bare leeszaal. Y ayanan nos a pidi nan pa splika nos 
con nos por organisa e bibliotheek. 

Na e openbarelleeszaal nos a hanja bastante imforma- 
shon, te hasta un ajudo di un juffrouw. quien ta Irais 
Nava, y cu ta traha ey den. E juffrouw a laga nos sa cu 
e a caba di bin for di Hulanda . ayanan e a siña como 
bibliothecaria. E juffrouw aki a dicidi di bin juda nos 
cu e bibliotheek den su ora liber. 

Asina ta cu e a sigi bin tur diasabra den C.B.N. pa tra- 
ha riba e bukinan. Promer e a siña nos con pa plak e 
bukinan, ta cu awor e ta siña nos con pa selecta e bu- 
kinan. Door cu despues no tabata tin mucho mucha 
mas, pa traha riba e bibliotheek, directiva di C.B.N. a 
dicidi di lanta um comishon di bibliotheek. 

E comishon ta consisti di 4 personas Nos a dicidi di 
traha 2 6 3 ora riba e bibliotheek tur dia, den nos ora 
nan liber. E gastonan pa e bibliotheek tambe ta hopi, 
mester a cumpra: scotch tape, lijm, caarchi pa e buki, 
scer, stift, labels etc. 

Tur dia e muchanan ta puntra nos ki dia e bibliotheek 
lo habri, nos ta contesta nan, ora nos cla cu nan, paso- 
bra e “ set up" di e bibliotheek ta hopi trabao i fas- 
tioso door di e lijm, y tambe door di nos ta mucho 
poco hende cu ta traha na dje. Pero lo nos haci tui lo- 
ke ta posibel, pa nos por cla cu né, asina cu C.B.N. 
por cuminsa fija buki na e pueblo di Noord, 
Ademas nos ta puntra na interesadonan si nan kier bin 
denecomishon pa juda nos cu e “set up” di e biblio- 
theek. Boso por pasa tur atardi entre 3 - 6 na Centro 
di Bario Noord y puntra pa un di e hendenan den co- 
mishon. 


Comishon di bibliotheek. 


Betty Kelly. 
Irais Nava. 
Roy Tromp 
Mai Ruiz. 

Centro di Bario Noord a «cuminsa cu su curso di cu- 
shina. Mas o menos 80 hende a inscribi nan mes, pero 
lastima 54 so por a haña e oportunidad pa partisipa na 
e curso. 

E 54 hendenan aki a wordu parti den 3 grupo di 18 
cursista. Esun nan cu no a haña lugar mester warda te 
ora e otro curso cuminsá, esaki ta despues di 4 luna 
E curso lo wordo duna na Huishoudschool Paso Sigur, 
como cu e cushina di Centro di Bario ta mucho chi- 
quito. E curso lo dura 4 luna. E prome 6 siman e cur- 
sistanan ta haña les pa cushina cuminda di tur dia, p.e. 
pisca cu saus y verdura ( aki nan ta haña e base di cu- 
shinamento). E otro 10 lesnan ta mas pa siña cushina 
cosnan mas dificil, eomo loempia pastechi etc. 
Tambe voedingslessen ta wordo duna durante di e les- 
nan di cushinamento. 

Tin tres vez pa siman. Tin un les riba dialuna merdia, 
y e dos otronan diahuebs y diavierne anochi, 

E curso ta wordo subsidia door di gobierno central. 
Solamente e salario di e juffrouwnan cu ta duna les y 
e huur di e lokaal di Paso Sigur ta wordo subsidia. 

Pa comestibles e cursistanan mes mester paga un con- 
tribucion. Cu e contribucion aki un señora di comi- 
shon di cushinamento Sra. Petra Giel ta cumpra e cu- 
minda pa cada les. 

E partisipashon di e cursistanan ta wordo controla 
door di gobierno via listanan di presencia. Despues di 
termina e curso tur e cursistanan ta recibi un certifi- 
cado. E curso di cushinamento a wordo organisa door 
di e comishon di cushinamento cual ta consisti door 
di dos miembro di directiva y un stagiere y un cursista 
E juffrouwnan ta Gala Turniy, Joan Francis, y Miner- 
va Rovelet cu ta tene e administracion y guia e curso. 
E apertura di e curso tawata riba 10 di maart. Aki ta- 
wata -persente Sr. F. Flanegien, Minister di Onderwijs 
Hendrik Croes, y Sr. Felepito Tromp cu a dirigi algun 
palabra na e damasnan presente cu lo sigui e curso. 
Despues un pelicula a worde pasá-cu ta toka e tema 
di cushina. Dos cursista a percura pa tin snacks y fruit- 
punch. 

Na e apertura di cushinamento e cursistanan di cose- 
mento tambe tawata invita. Prome cu termina e relato 
aki comishon di cushina kier a desea tur e cursistanan 
hopi exito. 


w | 





Chinda Semeleer 
Miertje Tromp 
Estella Thode 
Petra Giel. 


Comishon di cushina. 





JOKE. 


Juan ta bisa secretario: “ Bisa mi serio, bo a kibra e 
vaas riba Pedro su cabez " Si of No ? ” 

“ Ma ta claro, pero mi no a hacié pa malo ” 

“ Y pakiko no? ” 


“* mi no kier a kibra e vaas, sino su cabez ”. 


NOS BANDERA?” 


Mi ta miré ta waya, nos bandera, Su colornan fresco 
ta un idolo pa mi. Di mi patria Antillas. Y di liber- 
tad den mi tera. Unda riba mundo cu mi topa cu ne, 
lo e representa pa mi, nos Antillas. Pero tambe e lo 
recorda mi na e buniteza cu Dios a regala mi patria 
stimá. 

Cora, balnco y blauw ta nifica pa mi combinashon 
grandi. E 6 streanan riba e bandji blauw ta nos 6 is- 
lanan, rondona di e Mar Caribe. Mi bandera, Mita 
desea cu lo bo waya den un mundo di paz. Cu paz 
y tranquilidad ta domina e cas cu bo ta dorna. 
Y e hendenan cu ta admira bo. Bo ta nos propiedad 
di valor. 


Un mucha homber cu no tabata sá Ingles bon y so- 
lamente e palabranan: “ I love you " y ** One, two, 
three,”’.. 

Un dia e a mira un dama di Merca masha nechi y du- 
shi mes. E di cu né: “ I love you ”. 

E mericano a responde: I love you too ". 
E mucha homber creyendo cu two, cu “ w” di na su 
turno. “ I love you three ”. 








Forum politico. 


C.B.N. ta bolbe organisa un otro forum politico riba 
diamars 25 di Maart di 7.30 — 12 di anochi. 

E topico pa e anochi aki lo ta; E estructura estatal di 
antillas en general y di Aruba en particular. 

Atrobe, tur e tres partidonan lo ta presente cu nan 
representantenan. Manera e di prome tabata un exi- 
to nos ta spera eu e di dos tambe lo ta. 

Bin haci bo preguntanan, pero corda riba e reglanan 
cua wordo stipula, solamente pa tur cos bis-mas mi- 
ho posible. 

E reglamentonan ta: 


—  Contestanan di e partidonan ta limita pa 4 mi- 
nuut. 

— No tin discushon entre publico y e modrator. 

— No tin discushon entre e partidonan y e mode- 
rator. 

— No tin discushon entre e partidonan. 


E bar lo ta sera durante di e forum, despues lo tin 


chens pa dal drinks. 


Nos ta spera di wak un y tur diamars 25 di Maart di 
7.30 te 12 di anochi. 


V mn 





Apreciable Televidentenan. 


Mi ta sina contento cu esun cu por lesa mi carta aki. 
Aki mi ta scirbi cu un biaha mi a bai campa. Nos a bay 
di cuenta di school. 

Mainta tempran nos ta para bandi misa. Nos ta warda 
e bus di Centro di Bario Noord bin busca nes. Ami ta 
hanja un bon cos cu Centro di Bario ta hasi. 

Ta masha leuk pasobra tur mucha ta hanja beurt pa 
bay. Pesey ami a jega na tempo pa bay. 

Na aña 1974. Mi a pasa bon mes cu e leidsternan. Nos 
a bai hopi caminda na boca druif, lama, Centro di Ba- 
rio, y hopi caminda mas. 

Anto un caminda cu nos a bay tambe ta na Jamanota 
Ora cu nos a subi e sero aki ombre un ta coi papia, bo 
ta keda lastra so. Tur mucha ta lastra. Ora cu nos a (e- 
ga ariba na Top, e ora si nos a keda poco contento pe- 
ro ora di baja. Un ta coi papia. | 

Pero mi ta bisa cu nos a pasa bon mes. Nos a pasa du- 
shi bon mes. 


Awor mi ta bay termina, mi ta jama ajo, te otro biaha. 


di Canisia Quandus 





Opstel! over di Centro di Bario Noord. 


Mi ta haña C.B.N. un bon luga. E ta un bon luga pa e 
hendenan di Noord. E ta transporta e hendenan cu ta 
bai waak deportivo nacional dia cu tabata di seleccion 
contra deportivo independiente pa A klasse. 

Ya Centro di Bario Noord tin hopi sport caba. b.v. 
Volley team junioren y A klase di damas y caballeros. 
Ping - Pong; Mucha y adulto. Tennis: Mucha so. 
Barbell; caballero. 

Nan a cuminsa cu curso di cosemento y cushinamento 
C.B.N. a hiba su muchanan na Curacao, nan a pasa 
masha bon mes. Nunca C.B.N. no tawata atras cu nan 
Carnaval. E carnaval di C.B.N. tabata masha bon orga- 
nisa. Aki mi ta termina cu mi opstel. 


di saludo di J. Kelly. 





Mi ta bay conta over di mi sportnan. 


I. Mita bay conta over di mi sportnan. 
Un di mi sportnan ta judo, mi tabata un judoca 
na Club Estrella na Santa Cruz. Lo mi bai con- 
ta con mi a cuminsa train judo. 
Un biaha mi amiga tabata train judo, mi a hanja 
smaak tambe pa bay judo. Y mi a bai puntra mi 
mama si mi por bay y e di ta bon. 
Pero mi mester bay wak prome con nan ta brin- 
ga judo. Despues di poco dia mi a cuminsa train. 
Prome mi a cuminsa cu eerste Dan Kemen witte 
band. Casi tur muchanan tabata gana mi, des- 
pues mi a bay dilanti muchanan di mi edad. 
Mi trainer tabata jama Dolf Croes. Si bo no sa un 
cos e ta ponebo apart y e ta splica bo tur cos. 


Il. Un di e otro sport tabata softball. 
Na Sint Jozef School mi tabata hunga softball cu 
otro mucha muhernan di 5a y tur dia nos ta hun- 
ga softball. Tin biaha mi tabata catcher patras di 
e batiador. 
Tin bes mi tabata pitcher. Mi so para na e base- 
nan pero nan ta tira bala mucho halto y si bo no 
catch nan ta suntrabo. Mi tabata para tin biaha 
na promer base. Mi tabata un di e bon batiador- 
nan. 
Ami cu Etta Kelly samen ta dos homeround ca- 
ba, bo mester let bon op cu toke pasobra tin un 
catcner patras pesey mastanto mi ta dal un hit of 
homeround. 


Judith Ramos. 





E CHUBATO MALCRIA. 





Un biaha nos tabata cana den kunuku trei nos cas. 

Luga nos a wak un chubato, y e a bin riba nos, Luga 

su entenshon tabata pa cacha nos. 

Nos pia a nek nos, parse cu nos pia a bira pisa pa scon- 
de y net pa suerte nos a haña un palo ey bau. 

Pero e cabrito no tabata tin miedo, nos a cuminsa grita, 
net e ora nos ruman homber, tabata pasa ey banda nos 
a grité: bin juda nos. 


E a dalé di trinshon y e chubato a core bay y e a haña - 


un bon les pe no cacha nos mas. 

Y e ora nos a coi caminda pa nos cas. 

Nos no a conta nada, luga nos ruman a reda nos. 
Nos no mag bay nunca mas den e kunuku veros ey. 


Mildred en Gisela. 


Algemene _ 
Bank Nederland 


ARUBA BRANCH 





I. MOMENTO 


Un momento 
den bo brasa 
Cu bo alma 
den mi man 
Mi a mira 
Luz di cielo 
Y mi a tende 
Angelnan. 


Nos a keda 
den nos brasa 
cu nos alma 
den nos man 
Nos a sinti 
tur nos bida 
nos amor 
den nos man. 


Ken mester 


di luz 

di cielo 

di angelnan 

Si felicidad 

ta un momento 
preté duru 

den bo man. 


II. Aborto. 


Dios, mi ta cargando bo yui, 
No lagé nace. 

Mi no por lagé ta mi yu. 
pasobra e no por ta. 

O Dios, Mi ta stimé caba 
pero mi no por hañe, 

lagé nace. 

pasobra mi ta stimé caba 

y mi no kier odié nunca. 


iil. 


Solo ta bahando riba ola di laman 
ketoe scuridad ta mara. 

Drenta den «tur hoeki cla 

Ketoe riba un seroe pretoe. 

Un silhoueta ta para 

y e ta mira e scuridad 

cu ta drenta ketoe pretoe 

den su curazón kibra. 


2 tabata presente Max Croes, Frank Croes, y Guillermo 

Trinidad. A.V,P. Rudy Frank, y di M.E.P. Pedro Kelly, 

Caspar Boekhoudt, Efrain de Kort. Despues cu cada 

partido a hanja e oportunidad pa papia tocante nan 

programma pa e 4 aña nan venidero, e publico por a 

EQ ae T ME haci preguntas. Riba preguntanan pakiko Noord te 

ainda no tin un central di telefon, mientrastanto e 

hendenan cu ta biba na Malmok si tin telefon. Di con 

tin asina mal caminda, ni un luz di caja. Deputado 

ps E i 4 T E c Q Rudy Frank a responde cu e bestuurscollege di Aruba 

a haci un pedida pa hanja cen pa un aparato telefoni- 

co. Scucha bon, den e prome parti di e mitar di aíia 

1975 lo bin un edificio pa central di telefon. Segun 

Pedro Kelly, di M.E.P. lo bin miho caja cu luz, tambe 

D à 2 a telefon, despues di juli 1975 ora cu nan a tuma parti 

di gobierno. Tambe lo wordu hasi esfuerzo pa bin mas 

telefon, despues di juli 1975 ora cu nan a tuma parti 

di gobierno. Tambe lo wordu hasi esfuerzo pa bin mas 

2 = PR u A RI telefon publico na Noord, segun Caspar Boekhoudt 
(M.E.P.). 


Deputado Max Croes di P.P.A. a bisa cu Noord 

$ E 7 a no a wordu tene atras pasobra Noord a hanja un bon 
connecshon di caminda entre Oranjestad, a wordu sco- 

he pa e segundo centro economico di Aruba despues 
di San Nicolaas cu Lago. Noord tin toerismo, caminda 
tin e hotelnan banda di Palm Beach. Ademas lo bin 


250 cas nan di pueblo na Noord. Noord a hanja e pro- 
me centro di bario, y un huishoudschool. Riba e pre- 


programma pa e siguiente añanan y tambe nan puntu gunta tocante un subsidio cu centro di bario Noord a 
di vista pa cu e desarollo di centro di bario nan. Como manda pa bestuurscollege : wordu c—— Cu 2 
moderador tabata Sr. Buchi Janga. Di banda di P.P.A wordu trata. Guillermo Trinidad a bisa cu pa cursonan 


Diamars anochi directiva a tene un forum politi- 
co na C.B.N. tocante e situashon social-economico di 
Aruba y e programma di e partidonan tocante nan 





MIRA BON 
Y ALAVEZ 
MUSTRA BON 

bo por acudi na gobierno central, pero for di sala a 
wordu respondi cu no ta tur costonan di e curso ta 
wordu subsidia,manera e curso di cushina mes. A wor- 
du contesta cu un subsidio no ta un suma completo, 
pero un parti pa cubri sierto gastonan di e curso. 
Contesta: Si un curso ta pa e pueblo, bo no por spera 
cu ta nan mester cubri un suma grandi, pasobra asina 
bo ta hanja cu ta un grupo so por tuma parti na un 
curso. À bin diferente preguntanan mas for di sala, 
mucho hopi pa tur wordu publica den e korant aki. 

Pero lo ta bon si pa mentiona pakiko directiva a haci 

un petishon pa un ajudo financiero na gobierno pa 

centro di bario Noord. 

Motivonan pa pidi subsidio di gobierno pa centro di 

bario noord: 

—  C.B.N. ta un fundashon sin miembro (un funda- 
shon no sa tin miembro). 

— pueblo no ta capasita pa carga gastonan di e cen- 
tro. 

— directiva cu ta consisti di voluntarionan mester 
perde tempo pa organisa actividadnan pa hanja 
fondo manera fiesta, rifa, y feria, mientrastanto 
directiva por dedica su tempo mas na actividad- 
nan pa cu e desarollo social, cultural y spiritual 
di e pueblo, locual ta e meta di un centro di bario. 

—  etrabao di bienestar no mester ta algo por nada 
pero mester wordu stimula. 


— A centro di bario noord ta tuma un tarea masha im- 


portante di gobierno riba su mes. 
— y cu un gobierno tambe ta carga e responsabili- 
dad pa un functionamento di un communidad sa- 


no y cu institushonan particular mester wordu 
stimula. 


Tambe manera cu ta para den Amigoe di Aruba cu ta 
gobierno a organisa e forum politico aki ta al contra- 
rio, pero ta directiva di C.B.N. a organisa e forum y cu 
lo bin un otro forum diamars 25 di maart 7.30 - 120r 
na Centro di Bario Noord. E tema lo ta: futuro estruc- 
tura estatal di Antillas en general y di Aruba en parti- 


cular. 
ENTREVISTA CU E POLITICONAN 


E siguiente entrevistanan ta cu e partido politiconan 
tocante nan experiensia cu e prome forum politico ri- 
ba 24 di Febr. 1975 na Centro di Bario Noord. 
Tambe nan a pone en corto nan programma pa nos 
lectores. 


Rudy Frank — A.V.P. 





Ta tin parti positivo y negativo.Sierto aktividad asina 
ta pas den aktividadnan di un centro di bario. 

Tabata lastims cu e pueblo no tabata presente den un 
cantidad mas grandi, Sr. Frank ta spera cu e otro bia- 

Guillermo Trinidad. P.P.A. 


ha lo bin mas hende, asina e hendenan por hanja un 
miho idea kiko ta e labor di e partidonan y kiko ta e 
ideanan cu e partidonan tin pa cu e bienestar di e pue- 


blo Arubiano 


Tocante e organisashon: pa e prome bez e tabata pa 
100 9/0 bon, mirando e hecho cu directiva no ta tin- 
tanto experencia. E guia door di Sr. B. Janga tabata 
un süceso. 


Sr. Frank z hanja cu ta tin algun hende instrui den 
publico cu ta lanta preguntanan, specialmente hende- 
nan cu tin relashon nan familiar cu sierto politiconan. 
Ta bin aserca cu a bin preguntanan for di sala cu no ta 
toca e topico. 


Tambe Sr. Frank a hanja cu no ta solamente ta A.V.P. 
y P.P.A. mester a hanja tanto preguntas tocante loke 
nan a haci fout ( si nan a haci fout anto ), pero por a 
bin mas, preguntas tocante p.e. e problemanan di mae- 
tronan di skool na e partido di MEP. 


Suggestiones pa e otro bez. 
te cti cia 


Pa bai tin opportunidad pa e partidonan politico dis- 
-cuti cu otro. ( red. no ta di akwerdo pa tin discushon, 
pasobra directiva no kier tin un wega di “ ami si, ami 
no” pero cu tur partido tin e chens pa trese nan pun- 
tonan padilanti, y pa e publico haci preguntas tocante 
e topico, si tin discushon laga nos ta franco, e forum 
lo sigi bai door te marduga. 

Nos mester sinja cu e partido politiconan no tei pa 
ataka otro so, pero tambe pa conhuntamente traha cu 
otro na e bienestar di e pueblo Arubiano). 


A. V.P. — puntonan di programa di mas importante. 
—— vl O O. 


l1). rehaha di opcenten riba belasting pa combati cos- 
to di bida. 

2). ehecutacion di e ley pa haci onderstand un dere- 
cho. 

3). acquisicior mas agresivo di industria pá Aruba pa 
asina combati desempleo. 

4). mehor compression entre syndicato y gobierno. 

5). mas buurtcentrum pa Aruba. 

6). rehabilitacion di aloé. 


E idea di un forum ta bon; Un forum ta un di e miho 
manera pa hende hanja informashon encuanto poli- 
tico en general y politica di cada partido en particu- 
lar. Sr. Trinidad ta prefera un forum riba un reunion 





publico. Ug ferm tin como puntonan positivo cu e 
tin reakshon for di e publico y abo como politico 
por contesta y papia cu e hendenan cu ta haci-e pre- 
guntanan. 

Tin ‚u contacto fuerte cu e publico. E publico tin 
opportunidad di puntra loke na kier. E politico no 
ta papia contra un masa sin hanja contesta. 

Un reunion publico bo por a papia tocante bo pro- 
gramma sin bin un reakshon of preguntas for di e pu- 
blico. 

Riba un pregunta di redakshon tocante e reakshonan 
for di sala Sr. Trinidad a responde cu un parti di e 
pueblo a mustra cu e no ta custuma cu e sorto di fo 
rumnan aki. E forum asina awor cu tin hende cu ta 
ta papia en bes di puntra of nan ta trece preguntas 
den detajes cu ta disvia di e topcio. 

Un forum ta algo nobo y masha recien usa, pero lo 
bin mehoranza den en nivel di forumnan benidero. 
E organisashon tabata bon y a bin hopi hende. E 
guia tabata den bon man. 

Solamente e 20 minuut pa e partido duna nan relato 
tocante e topico ta basta largo. (Redakshon Directi- 
tiva a pensa di limita ta 3 minuut, ). 

Sobra Sr. Trinidad ta desea pa tin un neutralidad y 
objectividad principalmente pa parti di e hendenan 
cu a organisa e forum. 

Esaki inester ta cla pa tur hende na un forum. 
No ta agradable ni pa e partidonan ni pa e publico 
si e organisadornan no ta objectivo. 

Un otro remarca ta cu e organisadornan no sa kon e 
organisashon di bestnurscollege ta. Door di trese pa- 
dilanti cu a wordu manda un verzoekschrift siman 
pasa, no kier méen ku bestuurscollege mester a lese 
caba. 

Al contrario, promé cu gobierno lesa in verzoek- 
schrift, e mestera pasa den diferente comishon nan 
di conseho panan por duna nan conseho tocante e 
problemanan of puntonan. 

E delaster aki tabata como un splicashon ta con un 
organisashon di bestuurscollege ta. 


Puntonan speeifico di Programa di P.P.A. den 4 anja 


.venidero. 


AA. 


1). Trahamento di 3 hotel luhoso mas, un golf 
course y un centro di recreacion. 

2). Actraccion di industriá grandi y mediano; 

3). trahamento di cas pa pueblo. 

4). centro medico oa San Nicolaas. 

5). Creación di un deportamento pa asuntonan hube- 
nil. 

6). mas ayudo na deporte. 

7) Construccion y mehoracion di carreteranan di 
Aruba. 

8). Trahamento di mas school pa enseyanza avanza 
di ofishi: 

9). Revishon di nos sistema di educacion. 

10). Formacion di un Alianza Nobo pa pueblo di 
Antillas. 

Directiva di P.P.A. 





Caspar Boekhoudt di M.E.P. 





E programma ta sumamente bon, y masha informa- 
tivo pa. e pueblo. Tambe e tabata bon prepara, y e ta 
bon organisa. 

Su sugestionnan ta pa sigi mantene e ora stipula, li-. 
miti di tempo pa contesta y pa no tin discushon en- 
tre partidonan si no lo hanja discushon entre perso- 
nanan, anto e publico mes no lo hanja opportuni- 
dad pa haci preguntas. E opportunidad pa e publiko 
haci mas pregunta mester tey door di a) duna nan 
carta tempran bisando cu nan tin opportunidad pa 
haci pregunta y mustra cu ta publico ta haci pregun- 
ta. ( red. esaki a wordo traha y manda na tur e hen- 
denan den Nord y a wordo scirbi den korant) 
b), cu e biaha aki e miembronan di directiva di 
C.B.N. a horta e flur. Cu esaki Sr. Boekhoudt kier 
men cu e publico mester sa, y tuma e initiativo pa e 
otro un bez, 25 di Maart, bin cu mas pregunta y trese 
nan padilanti tambe. 


Ademas, directiva mester sigi haci mas di e forum- 
nan aki, p.e. cu 3 grupo differente manera, kiwanis 
Jaycees, y Rotary, pa nan trece dilanti kiko nan 
ta bai haci, den ki moda pueblo por spera ajudo di 
nan. 

Un otro punto cu Sr. Boekhoudt ta hanja imvor- 
tante ta cu directiva a palabra un fecha cu e partido- 
nan pa delibera tocante e forum y contento di e fo- 
rum politico. 


M.E.P. ta eshancha e base economico y financiero di e 


teritorio insular di Aruba door : 


—  “ Off shore companies " pa contribui na nos po- 
sishon financiero, duna beca pa haña specialista 
juridico y fiscal pa attende cu e asuntonan di 

off shore companies ". 

— Un arreglo encuanto e continentaal plateau. 


— Un fabrica di cement pa juda nos industria di 
construcshon. 


pa atrae mas indus- 
tria di expertashon 
pa crea mas empleo. 
2. atrae industria petro- 
quimica. 


— Un banco di desarollo; 1. 


Programma social — economico. 


— kita belastin ariba un persona su propio cas te 
cu un suma di f 35.000,— 


— stimula trahamento di cas pa pueblo. 


— haci credito bancario desponible pa construi cas- 
nan propio. 


— crea un hypotheekbank den cual gobierno lo par- 
tisipa. 

E interes prmodial di M.E.P. ta pa juda tur ciudadano 

na Aruba pa nan por logra un mehor bida den nos co- 

munidad. e 





MEA MANEN ui icons 
UN BON NOMBER PA E REVISTA DI CENTRO DI 
BARIO NOORD. 


Nomber: 
Adres: 
Edad: 





Corta e fomulario aki ( of scibiele over) y mande pro- 
me cu 12 di April na Centro di Bario Noord. No lubi- 
da di scibi bo nomber y adres aserca. 


* 


Pa medio di esaki mi kier gradici boso cordial- 
mente pa e Revista di C.B.N. ku mi a ricibi, 

I mi kier jama boso masha pabien cii en boenita ini- 
tiativa, ku ta un prueba, ku C.B.N. ta biboe. 

Wel mi ta desea tanto nos Centro, como su re- 
vista un bida largo. Mara e comision di Revista han- 
ja hopi bon articulonan pa publica, asina ku e Revis- 
ta keda hopi interesante pa leza. 


Respetable Directiva, 


Hopi exito. 
Cu un saludo cordial mi 
ta termina. 


Pastoor L.v.d. Vaart. 
Pastoor Noord. 


Opstel over di nos Centro di Bario Noord. 


Prome mi ta bay conta bosonan cu Centro di Bario ta 
masha bonita y Centro di Bario ta yuda e pueblo di 
Nort cu hopi cos. 

Bijv. Muchanan por bin hunga den Centro di Bario, 
tin ta hunga den speeltuin, tin hopi cos den speeltuin; 
tin un coi slip, dos cabuja di soja, un slang basta largo 
cu e muchanan ta cana riba dje. 

Tambe nan a saca awor un curso di cosemento y tam- 
be tin un training di barbell pa e hombernan bao di 
nos school St. Anna. 

Tin muchanan cu ta hunga tennis. Tambe tin un bi- 
bliotheek y hopi cos mas. 

Pesey tur ta stima nos Centro di Bario Noord. 


BIBA NOS CENTRO DI BARIO NOORD. 


BIBA. 


Di Yvonne Perez. 





NOS MUCHANAN 


Tur muchanan den Nort! 


Ta e prome bez cu nos a hanja opstel for di e mucha- 
nan, nos a keda masha contento, pero a bini asina ho- 
pi cu no ta tur por wordu publica den un bez. 
Lestima. No perde speranza si, tur e opstelnan lo han- 
ja un chens pa wordu publica. 

Nos kier a pidi boso pa por fabor pone boso nomber 
riba e papelnan, e ora tur hende sa di ken e opstel of 
pintura ta, y tambe nos kier a pidi boso pa manda op- 
stelnan aden cu ta na papiamento. 

Ademas nos ta spera cu boso lo keda coopera cu nos 
door di keda manda opstel of pinturas of cos nan cu 
boso ta hanja leuk pa bai den korant. 

Si boso ta pensa di manda algo pa nos mandé prome 
cu 10 di cada luna, pasobra ta e delaster dia prome cu 
nos a laga print e corant. 

Si boso ta pensa di manda algo pa nos mandé prome 
cu 10 di cada luna, pasobra ta e delaster dia prome cu 
nos laga print e korant. 

Masha danki pa boso opstelnan di e prome biaha. 
Aki bao boso por mira algun di e opstelnan cu nos a 
ricibi for di e muchanan di Nort. 

HISTORIA DI ARUBA. 


Aruba ta un isla bunita, cu semper turista ta bishita y 
nan ta gusta ora nan jega Aruba nan ta baha riba nos 
bunita vliegveld, of riba waf, despues nan ta bay pasa 
nan dianan na e hotelnan y nan ta gusta nos beach. 
Ta tur dia nan ta bay baña na lama, y nan tur cu bin 
tin di bay pasa un trip rond di Aruba, y nan ta gaba e 
e maidnan na hotet cu Aruba ta masha bunita, e maid 
ta esunan cu ta traha den e cambernan, mi mama mes 
ta traha den e cambernan di e hotelnan e ta camarera, 
mi mama tin cu traha tur dia ta diamars so e ta liber 
esta diasabra cu diadomingo e tin cu traha, pero e tu- 
rista nan ta rabia masha pasobra Aruba ta masha sapis" 
suchi, nan tin cu juda tene Aruba limpi; e hendenan 
no kier juda tene Aruba limpi. 

Tur ora cu nan ta den auto nan ta bebe servez, nan ta 
tira e boternan pafo di auto banda di asera y e turista- 
nan ta gusta e souvenirsnan di Aruba tur ora nan ta 
bay cu saco jen, jen di souvenirsnan di Aruba nan na 
tera, pa nan bay gaba nan famia cu nan. 

Tin ora nan ta saca hopi potret y filmnan pa nan bay 
film nan na nan tera. Mustranan nan famia con bunita 
Aruba ta y nan tambe ta gusta y nan ta haña gana di 
bin Aruba waak cu ta berdad.Pesei juda tene nos isla 
limpi pa no tin keho na Aruba. Nan ta gusta nos misa 
di Nort, mas tanto e altaar. 2 Cos mas ta nos fontein y 
Guadirikiri y nos Natrual Bridge y nos kaper di Alto 
Vista. 

Y nos Carnaval di Aruba esey nan mes ta bay baila 
den dje y asina mi a conta di nos turistanan riba nos 
isla,keda contento cu nan y duna nan un servicio cu 
bo ta traha na e hotelnan. 


Aisa van der Biezen. 





NOS SPEURTOCHT. 


Klas 6 b di Sta. Anna School tin 7 grupo. Nos a bai un 
speurtocht. Nos a cuminsa na Malmok. Nos a cuminsa 
cana. Riba e papel tin 18 pregunta. Nos a bay koi bu- 
shi. Ora nos a jega farro Juffrouw a bini contra nos. 
Y e ta puntra ken tin sed? Esun cu tabata tin sed a 
hanja awa cu ijs. Despues a sigi cana. A nos groep 4 ta- 
wata prome dilanti. Nos a descansa bau di palonan di 
druif. E bau nos mester a traha nos werkstuk nan. Juf- 
frouw a bin contra nos y nos a hanja un appelsina. Juf- 
frouw a bay para e bus pariba ya na e duinen nan. Nos 
speurtocht tabata leuk. 


Eveline Tromp 
Caroline Tromp 
Evelina Jacobs. 








* 





DEPOTIVO 
NACIONAL 


A 
PROMOVE 





PA 


HOOFDKLASSE 


Centro di Bario Noord, cu semper ta stimula desaro- 
yo spiritual , social y cultural di Noord, ta contento 
ora un club of organisacion Noord progresa. 

Esey ta e motibo pakiko awe nos kier scirbi e articu- 
lo aki tocante Deportivo Nacional Aunque cu e club 
aki no mester di intruduccion ya cu sin duda alguna 
tur habitante di Noord conoce e club y su hungado- 
res, toch mi kier a para un rato na e sucesonan. 
Pa bisa claramente e team ya ta masha bieuw caba. 
Pero semper nan tabata hunga bow di e nomber 
Monserat. 

E actual club a wordu funda 15 di Maart 1970. Den 
e cinco anjanan nan a realisa 8 knock — out toernooi 
riba nan propio veld y 2 den Sport Centrum; 

Durante anja di la reina of na otro ocasionan tin we- 
ga di bario ariba nan veld y algun biaha nan ta orga- 
nisa tambe wega pa e habitantenan di e bario. 

Varios biaha e club a participa den wega cu club di 
otro paisnan.Ainda ta fresco den nos memoria con 
nan a batalla Veendam den Sport Centrum. Un otro 
team contra cual nan a hunga tambe Centro Depor- 
tivo Porta Blanco di Corsow. Cu e ultimo aki nan a 
perde cu e score minimo di 3 — 2. 

Den e competitie di A.V.B. nan tin hopi exito. Pa 
hopi biaha nan ta jega te na campeon-of subcampeon 
di nan liga, pero net den e weganan pa promove pa un 
klasse mas halto nan ta falla ........................... eee 
Pero manera nan sa bisa: No hay cinco malo. Dia 15 
di Februari, 1975 nan a logra promove pa e klasse su- 
perior di Aruba, ganando Deportivo Independiente di 
Hooiberg cu e score di 2 — 1. 

Cu e victoria aki mesora nan a promove di B — klasse 
pa e klasse maximo esta Hoofdklasse. Con esey ta po- 
sible ? 

Wel, na anja 1974 A.V.B. a introduci e systema di 
Districto. A.V.B. a elimina A — klasse y B — klasse. 
El a parti Aruba den algun districto y e teamnan di e 
districtonan ey mester hunga un competitie. E dos 

clubnan mas ariba riba e tabla di posicion despues di 

e competitie mester hunga un competitie completo 
contra e dos mas mas haltonan di cada districo. Tur e 
weganan aki a wordo hunga existosamente cu e resul- 
tado menciona ariba: Nan a promove pa Hoofdklasse 

E revista aki y cunele henter e directiva di C.B.N. kier 
duna un caluroso pabien na e hungadornan; miembro- 
nan y henter e directiva di Deportivo Nacional, expre- 
sando e deseo cu nan por sigi progresa den nan carera. 


Aki ta sigi e nombernan di e directiva actual: 


Sr. Guillermo Wolff, president. 

" A Bernardo Britten, vice president. 
Edison Pourier, Secretario. 

" A Martin Dijkhoff 2e Secretario. 
Servinio Tromp, Tesorero. 
Marcolino Christiaans, 2e tesorero. 
Pedro Hanriquez, Comisario. 
Ruben Pieterz, Comisario. 
Fransisco Wolff,  " 

” . Jose Wolff, " 


99 


99 
9, 
99 


99 


For di e lugar aki tambe e president Sr. Guillermo 
Wolff kier a gradici tur e hungadornan y e fanatico- 
nan pa nan cooperacion cu a haci e club progresa tan- 
to asina. 


Nos kier agrega acerca : KEEP IT ON: 

META IA in oda r occas ihn, 
UN BON NOMBER PA E REVISTA DI CENTRO DI 
BARIO NOORD. 


Nomber: 

Adres? 

Edad: 

wm mnd ISE ECO d eee NN C 


Corta e fomulario aki ( of scibiele over ) y mande pro- 
me cu 12 di April na Centro di Bario Noord. No lubi- 
da di scibi bo nomber y adres aserca. 








AKTIE OP ARUBA 


Op Aruba zijn veel mensen die blikken op de weg 
gooien. Dat is voor de toerisme niet goed, dan gaat 
Aruba achteruit. Er komen niet veel toeristen op 
Aruba. Er moet een wet komen, een strenge wet. 
Er komt luchtvervuiling. Dan worden ook de mensen 
ziek. Elk huis moet een vuilnisbak hebben om de blik- 
ken, flessen enz. in te gooien, Elke week moet de vuil- 
nisbak hebben om de blikken, flessen enz. in te gooien, 
Elke week moet de vuilniswagen komen. De gouver- 
neur moet een paar mensen zoeken om de straten 

weer schoon te- maken. Soms zie mensen in de auto 
als ze klaar met drinken zijn of eten dan gooien ze het 
uit zodat er ongelukken kan gebeuren, en Aruba vuil 
maken. Als je naar de zee gaat zie je de strand vuil. En 
ook als je in het waterwas kon je je voet snijden door- 

dat men glas in het water gooit. Zo kun je heleboel 
doen. 


Viccente Figaroa. 


KELKBOOM 
INSTALATIE 


BUREN U 


PA TUR SORTO DI INSTALASHON. 


Hendrikstraat 19A 
Tel 2228. 





Den nomber di directiva di C.B.N. mi kier a manda 
un palabra di agradecimento na e Zusternan di Imel- ! 
dahof especialmente na Zuster Imelda y Zuster Mar- 
jolein cu nan bunita donashon den forma di puzzels 
y boekinan. 

Un biaha mas masha danki pa boso cooperashon y 
nos ta spera cu den futuro boso lo keda coopera cu 
nos. 


Roy Tromp. 
Miembro dicommishon di biblio- 
theek. Centro di Bario Noord. 


—————MMM 
INVITASHON. 


Tin plannan pa actividad den vakantie pa boso tur; 
den tur caso lo boso por hunga domino, ping- pong 
of gewoon discuti cu bo amigoenan of tambécu 
miembronan di directiva tocante nan trabao of to- 
cante e korant di boso. 

Nos ta interesa di sa con boso ta pensa riba Centro 
di Bario y di tin qualquier remarca of critica no va- 


cila pa trese nan pa e personanan encarga cu Centro 
di Bario. 


nd 
mmm A o o 


1. Mita bay conta over di A.M.G. , tennis y bijles. 


Tur diahuebs mi ta bay A.M.G. E ta cuminsa 
4 :or di atardi. E leidster ta Lilly y Vera. 
A.M.G. ta nifica Arubaanse meisjes Gilde. Mi ta 
siña con pa bay campa Mi ta siña tambe tocante 
sport. 

Mi ta un zonneblenchi y Dorothy tambe ta un 
zonneblenchi. Aja mi ta siíia haci wedstrijd. Mi 
ta siña kanta tambe. 


2. Y mi ta den tennis tambe. Mi ta siña hunga ten- 
nis. 
Pero awor mi a sali for di tennis. E sifiamento di 
tennis ta bay hopi bon mes. Y Haydee Wolff 
tambe. Awor e so ta bay tennis. 


3. Mi tin ruman homber, e ta bay bijles na school di 
Sint Annaschool. 
Tur diadomingo e ta bay keiro. Tur diaranzon e 
ta bay bijles. Esey ta tur. 
O.K. 
AYO. 


Jovita Farro. 





. 

SERVICENTER 

Sae: PA SERVICIO RAPIDO Tel: 2733 

The Building with the Bells TEL. 4560 

Pa tur articulo pa bo cas 


HOME CENTER DEPARTMENT 


WILHELMINASTRAAT 72 
TEL.: 4250 


"NA UNDA ABO Y BO CAS SEMPER 
TA BIN PROMER” 














Nos Banco preferi ta 


CARIBEAN 


MERCANTILE 
BANK 




















CANAL 90 
F. M-STEREO 


Something different 










tor some one different 











AMIGCE 
E CORANT PA TUR DIA 

E corant cu diariamente ta ofrecebo: 
ACTUALIDAD DI TUR ISLA ANTILLANO 
NOTICIA MAS IMPORTANTE MUNDIAL 
DEPORTE LOKAL E INTERNACIONAL 
COMENTARIONAN 

ENTREVISTA Y REPORTAHE 
PROGRAMA DI RADIO Y TELEVISION 


Yama abona awe mes riba dje. 
AMIGOE DI ARUBA 


CENTRO ELECTRONICO 


Nunca alegria den bo cas por ta com 
pleta, si bo no por goza di tur cos cu 
e mundo moderno aki ta ofrece, com- 
plete anto cu un televisor di pantalla 
na color, pero cumpra un di sintonia 
perfecta, esaki bo ta hanje na centro 
electronico e cas di aparatonan este- 
reofonico di calidad superior. 














John G. Emanstraat 47 


Ban pasa un rato 
placentero na 


A 
R 
A 
Y 

| K SNACKBAR 

